Na internetu je osvanuo video na kojem se vidi ugledni argentinski tenisač Diego Schwartzman u dresu hrvatske nogometne reprezentacije u teniskom kompleksu Wimbledona.

Snimio ga je bosanskohercegovački tenisač Damir Džumhur i snimku je objavio na internetu.

"Što je ovo? Argentinac u hrvatskom dresu?", komentirao je Džumhur i nasmijao se viđenoj sceni.

A razlog zašto je Schwartzman zapravo nosio hrvatski dres je gubitak oklade protiv Bernarde Pere, američke tenisačice inače rođene u Zadru, kako se proširilo društvenim mrežama.

Što su se konkretno kladili nije poznato, ali za vjerovati je da je riječ bila o ishodu utakmice Hrvatska - Argentina (3:0 pobjeda Hrvatske).